Аиаша ҳҳәозар, ажәлар аԥсҭазара бзиахь, изҩыдоу ауаажәларратә еизыҟазаашьақәа рахь ркылгаразы асоциалтә-класстә қәԥареи апролетартә револиуциа амҩаԥгареи роуп мҩас иҟоу, зегьы иреиӷьу ҳәа марксизм-ленинизм ашьаҭакыҩцәа ирҳәоз, уи азы имҩаԥыргоз аусқәа Дырмит Гәлиа дырҿыгәҳәааны, гәаӷырҭас иҟаҵаны дрыдымгылаӡеит, зегьы иреиӷьу мҩоуп ҳәа иалимхӡеит.